লকডাউন চলি থকাৰ মাজত বহু দুখীয়া পৰিয়ালে বৰ্তমানলৈকে চৰকাৰে যোগান ধৰা খাদ্য সামগ্ৰী লাভ নকৰা বুলি গুৰুতৰ অভিযোগ উত্থাপন কৰিছে মৰিয়নীৰ কংগ্ৰেছী বিধায়ক ৰূপজ্যোতি কুৰ্মীয়ে।
ইয়াৰ উপৰি, ৰেচন কাৰ্ড থকা পৰিয়ালে যোৱা মাহৰ চাউল লাভ কৰিলে যদিও এপ্ৰিল মাহৰ চাউল লাভ কৰা নাই। সেই চাউল অতি সোনকালে বিতৰণ কৰিবলৈও বিধায়কগৰাকীয়ে আহ্বান জনায়।
উল্লেখ্য যে মঙলবাৰে ৰাজ্য চৰকাৰৰ কেবিনেটে ৰাষ্ট্ৰীয় খাদ্য সুৰক্ষা আইনৰ অধীনত ৰেচন কাৰ্ড নথকা সকলক ১০০০ টকাকৈ দিয়াৰ সিদ্ধান্ত লৈছিল। যিবিলাক গাঁও পঞ্চায়তৰ অধীনত ৫ হাজাৰ জনবসতি আছে সেইবোৰত ১৫০ টা পৰিয়ালে ১০০০ টকাকৈ লাভ কৰিব বা ৫ হাজাৰৰ পৰা ১০ হাজাৰ লোকৰ ভিতৰত ২০০ টা পৰিয়ালে এই সুবিধা লাভ কৰিব বুলি সিদ্ধান্ত লৈছিল।
বিধায়ক ৰূপজ্যোতিৰ মতে এই সিদ্ধান্ত সুনিশ্চিত হোৱা নাই।
ৰেচন কাৰ্ড নথকা কোনো দুখীয়া পৰিয়ালে এই ১০০০ টকা লাভ কৰাৰ পৰা যাতে বাদ নপৰে তাৰ বাবে গাঁওবুঢ়া, আশাকৰ্মী আৰু শিক্ষকসকলক ৰেচন কাৰ্ড নথকা লোকসকলক নিৰ্বাচন কৰাত নিয়োগ কৰিবলৈ স্বাস্থ্য মন্ত্ৰীক আহ্বান জনায়।
বিধায়ক ৰূপজ্যোতি কুৰ্মীয়ে এক পত্ৰৰ জৰিয়তে স্বাস্থ্য মন্ত্ৰীলৈ এই আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
